Leif Kvamme Lysne

Leif Kvamme Lysne er en norsk fotballspiller. Han kommer fra Lærdal, og har spilt for Sogndal siden 2011. Før han gikk til Sogndal, spilte han for Fjøra, og før det, for Lærdal IL.

Liv og karriere 
Leif Kvamme Lysne er født og oppvokst på "Ovegarden" på Ljøsne i Lærdal. Som 15-åring debuterte Lysne for Lærdal IL sitt A-lag, noe som gjorde ham til klubbens yngste spiller gjennom tidene.

I 2011 ble Lysne hentet av Sogndal Fotball. Han debuterte for Sogndal i 1.-rundekampen i NM 2012 mot  på Florø stadion den 1. mai 2012, hvor Florø noe overraskende slo ut Sogndal og gikk videre til andre runde. Lysne stod hele kampen mot Florø. Søndag 15. juli 2012 fikk han sin debutkamp i Tippeligaen 2012 i en hjemmekamp mot  hvor han kom inn ved pause etter at 1.keeperen Kenneth Udjus forlot banen, Sogndal vant andre omgangen med 2–0 og kampen med 3–1. Han fikk sin andre tippeligakamp den 26. august borte mot  etter å på nytt ha kommet inn for Udjus, men nå først etter 59. minutter på stillingen 2-0 til Sandnes Ulf. Sogndal tapte kampen 3–0.

Referanser

Eksterne lenker 
 
 Profil på www.sogndalfotball.no
 Profil på Altomfotball.no

Norske fotballspillere
Fotballspillere for Sogndal Fotball
Personer fra Lærdal kommune
Fødsler i 1992